北勝府

北勝府，元憲宗三年善巨郡酋高俊內附，至元十五年立為施州，十七年改為北勝州，二十年升為北勝府，明代屬雲南承宣布政使司，在麗江之東「北勝府，在麗江之東，唐南詔時鐵橋西北有施蠻者，貞元中為異牟尋所破，遷其種居之，號劍羌，名其地曰成偈睒，案《明史稿》云：唐時南詔始開其地，名北方睒，及麼些諸蠻居之號成偈睒，互有異同，謹附識，又改名善巨郡，蒙氏終，段氏時高智昇使其孫高大惠鎮此郡，案《明史稿》云：段氏改成紀鎮，謹附識，後隸大理，元憲宗三年其酋高俊內附，至元十五年立為施州，十七年改為北勝州，二十年升為府」，《續通典》州郡典卷一百三十七州郡十七元四雲南諸路行中書省麗江路軍民宣撫司，洪武十五年三月為府，領永寧州、浪渠州（蒗蕖州）、順州「更置雲南布政司所屬府州縣，為府五十有二：大理、永昌、姚安、楚雄、武定、臨安、騰衝、普安、仁德、澂江、廣西、元江、和泥、柔遠、芒施、鎮康、南甸、麓川、鎮西、平緬、麗江、北勝、曲靖、烏撒、芒部、烏蒙、東川、建昌、德昌、會川、栢興、普定、雲遠、徹里、孟傑、木按、蒙憐、蒙萊、木朵、孟愛、通西、木來、木連、木邦、孟定、謀粘、蒙光、孟隆、孟絹、太公、蒙慶、木蘭，州六十有三：嵩盟、晉寧、昆陽、安寧屬雲南府，鎮南、南安、威遠、景東、開南、遠幹屬楚雄府，姚州屬姚安府，鄧川、蒙化、趙、喜、順寧屬大理府，和曲、祿勸屬武定府，新興、路南屬澂江府，建水、石平、寧川屬臨安府，師宗、彌勒、維摩屬廣西府，巨津、通安、蘭、寶山屬麗江府，永寧、浪渠、順州屬北勝府，陸涼、越、羅雄、馬龍、霑益屬曲靖府，歸化屬烏蒙府，會理、麻龍、通安、姜州屬東川府，建安、永寧、瀘、禮、里、闊、邛部、隆、蘇屬建昌府，昌、德、威龍、普濟屬德昌府，武安、黎溪、永昌屬會川府，習安、永寧、鎮寧、安順屬普定府，縣五十有四：以昆明、富民、宜良屬雲南府，楊林、邵甸屬嵩盟州，呈貢、歸化屬晋寧州，三泊、易門屬昆陽州，祿豊、羅次屬安寧州，楚雄、定遠、諤嘉屬楚雄府，定邊屬鎮南州，廣通屬南安州，永平屬永昌府，大姚屬姚州，太和雲南屬大理府，浪穹、鳳羽屬鄧川州，南甸、元謀屬和曲州，易籠、石舊屬祿勸州，劍川屬鶴慶府，為美歸厚屬仁德府，河湯、江川、陽宗屬澂江府，普舍、研和屬新興州，邑市屬路南州，通海、嶍峨、河西、蒙自屬臨安府，西沙屬寧州，臨西屬巨津州，南寧屬曲靖府，芳華、河納屬六涼州，亦佐屬羅雄州，通泉屬馬龍州，交水、石梁、羅山屬霑益州，中、北社屬永寧州，瀘沽屬禮州，閏鹽、金屬栢興。於千戶所二，捨資屬臨安府，納樓屬和泥府，蠻部六：伴溪、七溪、烏撒、阿頭、易溪、易娘屬和泥芒部府」，《明太祖實錄》卷一百四十三洪武十五年三月初十日己未，尋降為北勝州，屬鶴慶府，治所在今雲南省永勝縣附近地方。

 參考資料 

雲南
分類:雲南的府